cyanic-selkie/wikianc huggingface dataset:
โรงเรียนพระตำหนักสวนกุหลาบ มหามงคล
ประวัติโรงเรียน
เมื่ออาคารทั้งสามหลังสร้างเสร็จเรียบร้อย โรงเรียนได้เสนอต่อหน่วยงานต้นสังกัดกราบบังคมทูลสมเด็จพระเทพรัตนราชสุดา ฯ สยามบรมราชกุมารี ขอพระราชทานชื่ออาคารเรียนทั้งสามหลัง เพื่อความเป็นสิริมงคลแก่ผู้บริหาร คณะกรรมการสถานศึกษา ครู นักเรียน และผู้ปกครอง ตลอดจนประชาชนจังหวัดนครปฐม
ปี 2552 สำนักเลขาธิการคณะรัฐมนตรี ได้ขอให้สำนักราชเลขาธิการ นำความกราบบังคมทูลทราบฝ่า-ละอองพระบาท ทรงพระกรุณาโปรดเกล้าฯ พระราชทานชื่ออาคารเรียนโรงเรียนพระตำหนักสวนกุหลาบ มหามงคล คือ อาคารสิรินธรรังสรรค์ อาคารเฉลิมขวัญปิยชาติ อาคารราชสุดาประสิทธิ์ และทรงพระกรุณาโปรดเกล้าโปรดกระหม่อม เสด็จพระราชดำเนินมาทรงเปิดอาคารเรียนทั้งสามหลัง เมื่อวันที่ 12 ตุลาคม 2552 เวลา 09.00 น.
ปี 2553 ได้รับรางวัลสถานศึกษารางวัลพระราชทาน ระดับประถมศึกษา ขนาดใหญ่ และได้รับเลือกจากกระทรวงศึกษาธิการให้เป็นโรงเรียนมาตรฐานสากล (World Class Standard School)
ปี 2554 โรงเรียนได้จัดสร้างศูนย์สื่อปฐมวัย และศูนย์มัลติมีเดีย เป็นอาคารขนาด 3 ชั้น สำหรับเป็นแหล่งเรียนรู้เด็กปฐมวัย และเป็นศูนย์การเรียนนักเรียนโครงการโรงเรียนมาตรฐานสากล
ปี พ.ศ. 2556 ได้รับรางวัลสถานศึกษารางวัลพระราชทาน ระดับก่อนประถมศึกษา ขนาดใหญ่
ปี พ.ศ. 2556 โรงเรียนได้รับพระราชทานชื่ออาคารเรียนศูนย์วิทยาศาสตร์และเทคโนโลยี จากสมเด็จพระเทพรัตนราชสุดาฯ สยามบรมราชกุมารี ว่า "อาคารสิรินธรวิทยพัฒน์"
วันที่ 2 กรกฎาคม พ.ศ. 2557 สมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าโปรดกระหม่อม เสด็จพระราชดำเนินมาทรงเปิดอาคารสิรินธรวิทยพัฒน์
เจมส์ แฮมิลตัน ดยุกที่ 1 แห่งแฮมิลตัน
เจมส์ แฮมมิลตัน ดยุคแห่งแฮมมิลตันที่ 1 (James Hamilton, 1st Duke of Hamilton) (19 มิถุนายน ค.ศ. 1606 - 9 มีนาคม ค.ศ. 1649) เจมส์ แฮมมิลตันเป็นนายพลของกองทัพฝ่ายกษัตริย์นิยมชาวสกอตผู้มีบทบาทสำคัญในยุทธการเพรสตันในสงครามกลางสามอาณาจักร/สงครามกลางเมืองอังกฤษครั้งที่ 2 แต่พ่ายแพ้และถูกจับได้เมื่อวันที่ 25 สิงหาคม ค.ศ. 1648 ในที่สุดก็ถูกพิจารณาโทษและถูกประหารชีวิตเมื่อวันที่ 9 มีนาคม ค.ศ. 1649
เบื้องต้น
เจมส์ แฮมมิลตันเกิดที่วังแฮมมิลตันในลาร์นนาร์คเชอร์ในสกอตแลนด์ เมื่อวันที่ 19 มิถุนายน ค.ศ. 1606 เป็นบุตรของเจมส์ แฮมมิลตัน มาควิสแห่งแฮมมิลตันที่ 2 และเลดี้แอนน์ คัมมิงแฮม ต่อมาก็สมรสกับแมรี ฟิลด์ดิงตามคำแนะนำของจอร์จ วิลเลียรส์ ดยุคแห่งบัคคิงแฮมที่ 1 หลังจากการเสียชีวิตของเจมส์ แฮมมิลตัน เอิร์ลแห่งอาร์รันที่ 3 (James Hamilton, 3rd Earl of Arran) ผู้เป็นพี่น้องของปู่ในปี ค.ศ. 1609 เจมส์ แฮมมิลตันก็ได้รับแต่งตั้งให้เป็นเอิร์ลแห่งอาร์รัน
รัชทายาทแห่งราชบัลลังก์สกอตแลนด์
เจมส์ แฮมมิลตันเป็นญาติของเจ้าหญิงแมรีพระธิดาของพระเจ้าเจมส์ที่ 2 แห่งสกอตแลนด์และแมรีแห่งเกลเดรอส (Mary of Gueldres) เมื่อเฮ็นรี เฟรดเดอริค เจ้าชายแห่งเวลส์ (Henry Frederick, Prince of Wales) พระราชโอรสของพระเจ้าเจมส์ที่ 1 สิ้นพระชนม์ในปี ค.ศ. 1612 ก็ดูเหมือนว่าเอิร์ลแห่งอาร์รันจะกลายเป็นรัชทายาททางพฤตินัย (Heir Presumptive) ของบัลลังก์สกอตแลนด์
ดูเพิ่ม
1606 1649
สมคิด เลิศไพฑูรย์
สมคิด เลิศไพฑูรย์ (เกิด 9 กรกฎาคม พ.ศ. 2502) เป็นนักนิติศาสตร์ชาวไทย เป็นศาสตราจารย์ประจำภาควิชากฎหมายมหาชน คณะนิติศาสตร์ มหาวิทยาลัยธรรมศาสตร์ เคยดำรงตำแหน่งคณบดีคณะดังกล่าว และอธิการบดีมหาวิทยาลัยธรรมศาสตร์ รวมถึงสมาชิกสภาร่างรัฐธรรมนูญและเลขานุการคณะกรรมาธิการยกร่างรัฐธรรมนูญเมื่อ พ.ศ. 2550 ต่อมาในรัฐประหารในประเทศไทย พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ ปัจจุบันเป็นประธานคณะกรรมการการอุดมศึกษาและประธานคณะกรรมการสถาบันระหว่างประเทศเพื่อการค้าและการพัฒนา (องค์การมหาชน)​และอุปนายกสมาคมธรรมศาสตร์ในพระบรมราชูปถัมภ์
ชีวิตส่วนตัว
สมคิด เลิศไพฑูรย์ เกิดเมื่อวันที่ 9 กรกฎาคม พ.ศ. 2502 บิดาประกอบอาชีพเป็นช่างไฟฟ้า ส่วนมารดาค้าขายเสื้อผ้าในตลาด ทั้งบิดามารดาของสมคิดมีเชื้อสายเป็นคนจีน และมีพื้นเพเป็นคนกรุงเทพมหานคร ย่านบุคคโล ฝั่งธนบุรี บิดามารดาเดิมสกุล แซ่เล แต่สมคิดได้ตั้งนามสกุล "เลิศไพฑูรย์" ขึ้นมา โดยมีคำรณ บุญเชิด (อดีตผู้ว่าราชการจังหวัดเชียงราย) น้าชาย เป็นผู้ตั้งให้
การศึกษา
สมคิด เลิศไพฑูรย์ สำเร็จการศึกษาในระดับชั้นประถมศึกษาตอนต้น จากโรงเรียนสมจิตร ระดับประถมศึกษาตอนปลายจากโรงเรียนวัดประยุรวงศาวาส ระดับมัธยมศึกษาตอนต้นจากโรงเรียนวัดราชโอรส และระดับมัธยมศึกษาตอนปลายจากโรงเรียนเตรียมอุดมศึกษา
เขาเป็นนิติศาสตรบัณฑิตแห่งคณะดังกล่าวตั้งแต่ พ.ศ. 2525 ครั้นแล้ว ได้เป็นเนติบัณฑิตไทยตั้งแต่ พ.ศ. 2527 จากนั้น เขาได้ทุนจากคณะนิติศาสตร์ มหาวิทยาลัยธรรมศาสตร์ ไปศึกษาต่อที่มหาวิทยาลัยปารีส 2 ประเทศฝรั่งเศส สำเร็จปริญญาโทและปริญญาเอกทางกฎหมายมหาชน ในปี พ.ศ. 2530 และ พ.ศ. 2533 ตามลำดับ นอกจากนี้ เขายังได้ประกาศนียบัตร หลักสูตรการปกครองท้องถิ่น จากประเทศฝรั่งเศส ในปี พ.ศ. 2537 ด้วย
ประสบการณ์การทำงาน
สมคิดเริ่มทำงานในคณะกรรมการข้าราชการพลเรียน แต่ทำได้เดือนเดียวก็ลาออก จากนั้น เขาผ่านการสอบคัดเลือกเข้าเป็นอาจารย์คณะนิติศาสตร์ มหาวิทยาลัยธรรมศาสตร์ ได้ที่ 1 ในปี พ.ศ. 2525 เขาจึงได้สอนวิชากฎหมายรัฐธรรมนูญ และกฎหมายปกครอง ครั้งนั้น เขาเปิดสอนวิชากฎหมายปกครองท้องถิ่นในมหาวิทยาลัยธรรมศาสตร์เป็นครั้งแรก ต่อมา เขาจึงได้เป็นเป็นผู้ช่วยรองอธิการบดีมหาวิทยาลัยธรรมศาสตร์, กรรมการสภามหาวิทยาลัยธรรมศาสตร์ และ คณบดีคณะนิติศาสตร์ มหาวิทยาลัยธรรมศาสตร์
อนึ่ง สมคิดยังเป็นอาจารย์พิเศษในมหาวิทยาลัยต่าง ๆ เช่น จุฬาลงกรณ์มหาวิทยาลัย มหาวิทยาลัยเกษตรศาสตร์ มหาวิทยาลัยรามคำแหง โรงเรียนนายร้อยตำรวจสามพราน สถาบันพัฒนาข้าราชการตำรวจ และมหาวิทยาลัยรัตนบัณฑิต ฯลฯ, เป็นกรรมการสภามหาวิทยาลัยทักษิณ ประเภทผู้ทรงคุณวุฒิ และกรรมการสภามหาวิทยาลัยราชภัฏภูเก็ต
นอกจากประสบการณ์ในด้านมหาวิทยาลัยแล้ว สมคิด เลิศไพฑูรย์ ยังมีประสบการณ์อื่นอีก เช่น เป็นกรรมการสถาบันพระปกเกล้า, กรรมการวินิจฉัยร้องทุกข์สำนักงานคณะกรรมการกฤษฎีกา, กรรมการกระจายอำนาจให้แก่องค์กรปกครองส่วนท้องถิ่น สมาชิกสภาร่างรัฐธรรมนูญ และเลขานุการคณะกรรมาธิการยกร่างรัฐธรรมนูญ ใน พ.ศ. 2550 ตลอดจนเป็นกรรมการสนับสนุนระบบจังหวัดแบบบูรณาการ สำนักนายกรัฐมนตรี, อนุกรรมการข้าราชการพลเรือนวิสามัญ เกี่ยวกับวินัยและการออกจากราชการ สำนักงานคณะกรรมการข้าราชการพลเรือน, กรรมการผู้ทรงคุณวุฒิ ในคณะกรรมการการกระจายอำนาจให้แก่องค์กรปกครองส่วนท้องถิ่น, ผู้ทรงคุณวุฒิประจำศาลรัฐธรรมนูญ ผู้เชี่ยวชาญประจำศาลรัฐธรรมนูญ รวมถึงเป็นที่ปรึกษาพิเศษสำนักงานศาลปกครองและรองประธานกรรมการ คณะกรรมการที่ปรึกษาด้านกฎหมาย ในรัฐบาล อภิสิทธิ์ เวชชาชีวะ
รัฐประหาร พ.ศ. 2549
หลังรัฐประหารในประเทศไทย พ.ศ. 2549 สมคิดได้ร่วมร่างรัฐธรรมนูญปี 50 จึงมีผู้ตั้งคำถามว่า เป็นไฉนเขาจึงร่วมหัวจมท้ายกับเผด็จการทหาร สมคิดว่า เขาเรียนและสอนเรื่องรัฐธรรมนูญเรื่อยมา ถึงเวลาต้องมีการร่างรัฐธรรมนูญ ก็ควรเข้าไปร่วม เพื่อให้เนื้อหาออกมาเป็นประชาธิปไตยมากที่สุด
ต่อมา เมื่อสุรพล นิติไกรพจน์ อธิการบดีมหาวิทยาลัยธรรมศาสตร์ สิ้นสุดวาระอยู่ในตำแหน่งลงใน พ.ศ. 2553 มีการหยั่งเสียงเพื่อสรรหาอธิการบดีมหาวิทยาลัยธรรมศาสตร์คนใหม่ สมคิด เลิศไพฑูรย์ ซึ่งใกล้ชิดกับสุรพล ได้คะแนน 1,722 คะแนน คิดเป็นร้อยละ 30 จากบรรดาผู้สมัครทั้งหมด ในการเลือกตั้งอธิการบดีฯ ณ วันที่ 18 ตุลาคม ของปีเดียวกัน สมคิดจึงชนะไปด้วยคะแนนเสียง 25 คะแนน
รัฐประหาร พ.ศ. 2557
หลังรัฐประหารในประเทศไทย พ.ศ. 2557 สมคิดให้สัมภาษณ์ว่า ตนไม่เคยสนับสนุนหรือส่งเสริมรัฐประหาร แต่ควรมองต่อไปว่าเมื่อเกิดรัฐประหารขึ้นแล้วจะทำอย่างไรให้ประเทศก้าวต่อไปข้างหน้า ดีกว่ามาคิดว่ารัฐประหารนี้ควรหรือไม่ "โจทย์ใหญ่วันนี้คือเราจะทำอย่างไรให้รัฐประหารซึ่งมีทั้งคนชอบและไม่ชอบจะไม่สูญเปล่า" และกล่าวว่า ไม่มีทางที่รัฐประหารจะอยู่ค้ำฟ้า อีกไม่นานก็จะกลับสู่วิถีประชาธิปไตย เขายังเชื่อว่า หากรัฐบาลยอมลาออกจากตำแหน่งจะไม่เกิดรัฐประหาร
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
ในปี พ.ศ. 2560 ได้รับการแต่งตั้งเป็นที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560
ในวันที่ 9 เมษายน พ.ศ. 2561 ได้รับแต่งตั้ง​เป็นประธานกรรมการกำกับดูแลกิจการและกรรมการอิสระ บริษัท พีทีที โกลบอล เคมิคอล​ จำกัด (มหาชน)​
ในวันที่ 2 เมษายน พ.ศ. 2562 ที่ประชุมคณะรัฐมนตรีไทย คณะที่ 61 อนุมัติแต่งตั้ง ให้เป็น กรรมการผู้ทรงคุณวุฒิในคณะกรรมการสถาบันเทคโนโลยีนิวเคลียร์แห่งชาติ (องค์การมหาชน)
เครื่องราชอิสริยาภรณ์
สาขานิติศาสตร์
ฟุตซอลชิงแชมป์โลก 2021 รอบคัดเลือก โซนเอเชีย
รูปแบบการแข่งขัน
หลังจากการยกเลิกการแข่งขันฟุตซอลชิงแชมป์เอเชีย 2020 เนื่องจากการระบาดทั่วของโควิด-19 เอเอฟซีเห็นชอบกับหลักเกณฑ์สองชุดของการเลือกตัวแทนของเอเอฟซีสำหรับฟุตซอลชิงแชมป์โลก 2021 หลักเกณฑ์แรกอ้างอิงมาจากทีมที่มีอันดับสูงสุดห้าทีมแรกในการแข่งขันครั้งที่ผ่านมา ในขณะที่หลักเกณฑ์ที่สองจะอ้างอิงจากทีมที่มีอันดับสูงสุดห้าอันดับแรกจากอันดับรวมในการแข่งขันฟุตซอลชิงแชมป์เอเชียสามครั้งที่ผ่านมา
การจับสลาก
การจับสลากรอบสุดท้ายเกิดขึ้นในวันที่ 27 เมษายน ค.ศ. 2021 เวลา 16:00 MST (UTC+8) ที่เดอะเอเอฟซีเฮาส์ในกัวลาลัมเปอร์ ประเทศมาเลเซีย สี่ทีม (ประกอบไปด้วย อิรัก, เลบานอน, ไทย, และเวียดนาม) จะถูกจับสลากแบ่งออกมาเป็นสองคู่ ทีมที่ถูกจับชื่อขึ้นมาเป็นชื่อแรกสุดในแต่ละการประกบคู่จะได้เป็นเจ้าบ้านในเลกแรกในวันที่ 20 พฤษภาคม ค.ศ. 2021 ส่วนอีกทีมหนึ่งที่ถูกจับประกบคู่ตามมาจะเป็นเจ้าบ้านในเลกที่สองในวันที่ 25 พฤษภาคม ค.ศ. 2021
สรุปผลการแข่งขัน
เลกแรกจะลงเล่นในวันที่ 20 พฤษภาคม และเลกที่สองในวันที่ 25 พฤษภาคม ค.ศ. 2021
การแข่งขัน
รวมผลสองนัด ไทย ชนะ 11–2 และได้เข้ารอบสำหรับ ฟุตซอลชิงแชมป์โลก 2021.
รวมผลสองนัด เสมอ 1–1. เวียดนาม ชนะด้วยกฏประตูทีมเยือนและได้เข้ารอบสำหรับ ฟุตซอลชิงแชมป์โลก 2021.
ทีมที่ผ่านเข้ารอบสำหรับฟุตซอลชิงแชมป์โลก
ด้านล่างนี้คือห้าทีมจากเอเอฟซีที่ได้สิทธิ์เข้ารอบสำหรับ ฟุตซอลชิงแชมป์โลก 2021
เอย์กซือร์นีร์
ในเทวตำนานนอร์ส เอย์กซือร์นีร์ (Eikþyrnir) เป็นกวางเพศผู้ซึ่งยืนอยู่บนจุดสูงสุดของวัลฮัลลา ถูกกล่าวถึงในหนังสือ Prose Edda ซึ่งระบุว่ามันยืนกินใบไม้จากต้นแลราเดอร์ (Læraðr) พร้อมกับแกะเฮย์ดรูน (Heiðrún)
สันติภาพ
สันติภาพ สามารถเรียกได้ว่าเป็นสภาวะแห่งความสันติหรือไม่มีการโต้เถียงอย่างรุนแรงกันเกิดขึ้น
รางวัลโนเบลสาขาสันติภาพ
รางวัลโนเบลสาขาสันติภาพ (Nobel Peace Prize) จะให้แก่ผู้ที่สร้างสันติภาพที่ยิ่งใหญ่และผู้รู้ผู้ซึ่งได้ใช้ความสันติในการนำพาผู้คนไปในวิถีทางแห่งธรรมและได้ทำผลงานที่ดีมากหรือดีที่สุดเพื่อที่จะสนับสนุนสันติภาพระหว่างประเทศ
ความเข้าใจในสันติภาพ
หลายต่อหลายทฤษฎีที่ได้กล้าวถึงความหมายที่แท้จริงของ "สันติภาพ" "สันติวิชา" มาแล้วด้วยเช่นกัน ซึ่งมีจุดมุ่งหมายที่จะสร้างสันติโดยการหยุดการใช้ความรุนแรงและการแก้ไขข้อโต้แย้งหลายประการ ความเข้าใจและคำจำกัดความของคำว่า "สันติภาพ" จะแปรผันไปตามแต่ภูมิภาค วัฒนธรรม ศาสนา และสาขาวิชาที่เรียนด้วย.
สันติภาพที่หมายความถึงความยุติธรรม
สันติภาพชนิดนี้คือการที่ให้ผู้คนแต่ละกลุ่มเข้าหากันโดยไม่ใช้ความรุนแรงและอยู่ร่วมกันเพื่อสร้างสันติและอีกหลายๆอย่าง
เบญจมาศ แสงอร่าม
เบญจมาศ แสงอร่าม นักเทนนิสหญิงของไทย มีอันดับโลกสูงสุด ประเภทเดี่ยว อันดับ 298 เมื่อปี 2539 และประเภทคู่ อันดับ 134 เมื่อปี 2540
ซูมาตะ
ซูมาตะ หรือ ซูมิตาตะ ( "เปลือยง่ามขา" ) บางครั้งที่รู้จักกันในตะวันตกว่า พุสซีจ็อบ (pussyjob) เป็นคำศัพท์ญี่ปุ่นสำหรับการร่วมเพศแบบไม่สอดใส่ที่เป็นที่นิยมในซ่องโสเภณีญี่ปุ่น มันเป็นรูปแบบของฟรอตเทจ (frottage) คือการถูไถอวัยวะเพศจนสำเร็จความใคร่ที่ถูกกระทำโดยหญิงขายบริการบนตัวลูกค้าชาย หญิงขายบริการจะนวดอวัยวะเพศชายของลูกค้าด้วยต้นขาของเธอ (การร่วมประเวณีทางต้นขา) และแคมใหญ่ เป้าหมายคือการสำเร็จความใคร่โดยปราศจากการสอดใส่ช่องคลอด กิจกรรมนี้ได้ขัดกับกฏหมายต่อต้านการค้าประเวณี ซึ่งตราขึ้นเมื่อ ค.ศ. 1956 ซึ่งห้ามไม่ให้มีเพศสัมพันธ์เพื่อเงิน
การท่องเที่ยวในประเทศเยอรมนี
ประเทศเยอรมนีเป็นประเทศที่มีผู้มาเยือนมากที่สุดเป็นอันดับเจ็ดของโลก กับจำนวนรวม 407.26 ล้านรายการค้างคืนในช่วงปี ค.ศ. 2012 ในจำนวนนี้รวมถึง 68.83 ล้านรายการค้างคืนโดยนักท่องเที่ยวชาวต่างชาติในปี ค.ศ. 2009 จากประเทศเนเธอร์แลนด์, สหรัฐอเมริกา และสวิตเซอร์แลนด์ (ดูตาราง) นอกจากนี้ เป็นจำนวนกว่า 30 เปอร์เซ็นต์ของชาวเยอรมัน ที่ใช้เวลาในวันหยุดของพวกเขาในประเทศของตนเอง ตามรายงานเกี่ยวกับความสามารถในการแข่งขันของการเดินทางและธุรกิจท่องเที่ยว ประเทศเยอรมนีได้รับการจัดให้เป็นหนึ่งในสถานที่ท่องเที่ยวที่ปลอดภัยที่สุดของโลก
องค์กรบริหารหลักอย่างเป็นทางการสำหรับการท่องเที่ยวในประเทศเยอรมนีคือคณะกรรมการการท่องเที่ยวแห่งชาติเยอรมัน (เกเอ็นเทเบ) เป็นตัวแทนทั่วโลกโดยสำนักงานการท่องเที่ยวแห่งชาติใน 29 ประเทศ จากการสำรวจโดยองค์กรนี้รวมถึงการรับรู้และเหตุผลของการพักผ่อนวันหยุดในประเทศเยอรมนี มีรายละเอียดดังนี้: วัฒนธรรม (75%), นอกบ้าน/ชนบท (59%), เมือง (59%), ความสะอาด (47%), การรักษาความปลอดภัย (41%), ความทันสมัย (36%), โรงแรมที่ดี (35%), วิธีทำอาหาร/การครัวที่ดี (34%), การเข้าถึงที่ดี (30%), ความเป็นสากล/การต้อนรับ (27%), แหล่งช้อปปิ้งที่ดี (21%), สถานบันเทิงยามค่ำคืน (17%), และราคา/อัตราส่วนประสิทธิภาพที่ดี (10%) (โดยหลายคำตอบต่างเป็นไปได้)
ในปี ค.ศ. 2012 มีนักท่องเที่ยวต่างชาติกว่า 30.4 ล้านคนเข้ามาในประเทศเยอรมนี นำมาซึ่งรายรับจากการท่องเที่ยวระหว่างประเทศกว่า 3 หมื่น 8 พันล้านดอลลาร์สหรัฐ การเดินทางและการท่องเที่ยวทั้งในและต่างประเทศได้มีส่วนช่วยรวมโดยตรงต่อผลิตภัณฑ์มวลรวมในประเทศเยอรมนีกว่า 43.2 พันล้านยูโร รวมถึงผลกระทบที่ชักนำและโดยอ้อม, ก่อให้เกิดอุตสาหกรรม 4.5% ต่อผลิตภัณฑ์มวลรวมในประเทศเยอรมนี และสนับสนุนงาน 2 ล้านอัตรา (4.8% ของการจ้างงานทั้งหมด) โดยมีอีเทเบ เบอร์ลิน เป็นนิทรรศการพาณิชย์การท่องเที่ยวชั้นนำของโลก
สถิติ
นักท่องเที่ยวส่วนใหญ่ที่เดินทางมาเยือนประเทศเยอรมนีช่วงระยะเวลาสั้น ๆ ในปี ค.ศ. 2014 มาจากประเทศต่อไปนี้:
มารงกลาเซ
มารงกลาเซ (marron glacé) เป็นขนมหวานชนิดหนึ่ง มีต้นกำเนิดอยู่ทางภาคเหนือของอิตาลีและภาคใต้ของฝรั่งเศส ได้จากการเชื่อมเกาลัดแล้วฉาบเกาลัดนั้นด้วยน้ำเชื่อมอีกทีหนึ่ง มารงกลาเซเป็นส่วนผสมในของหวานหลายชนิด หรือนำมาจะกินต่างหากก็ได้
ธงชาติชิลี
ธงชาติชิลี หรือที่รู้จักกันในอีกชื่อ คือ "ธงดาวเดียว" ("la estrella solitaria") ประกอบด้วยแถบแนวนอนสองแถบขนาดเท่ากัน แถบบนสีขาว แถบล่างสีแดง รวมกันเป็นรูปสี่เหลี่ยมผืนผ้า ความกว้าง 2 ส่วน ยาว 3 ส่วน ที่มุมธงบนด้านคันธงมีรูปสี่เหลี่ยมจตุรัสสีน้ำเงิน ขนาดกว้างเท่ากับแถบสีขาว ภายในมีรูปดาวห้าแฉกสีขาวขนาดใหญ่ 1 ดวง ลักษณะดังกล่าวมานี้นับได้ว่าธงนี้มีความคล้ายคลึงกับธงประจำรัฐเท็กซัสของประเทศสหรัฐอเมริกามาก
ธงนี้เริ่มใช้อย่างเป็นทางการนับตั้งแต่วันที่ 18 ตุลาคม ค.ศ. 1817
ความหมายของธงชาติชิลีประกอบด้วย พื้นสีขาวหมายถึงหิมะเหนือเทือกเขาแอนดีส พื้นสีแดงหมายถึงเลือดของผู้ที่ต่อสู้เพื่อเอกราช สี่เหลี่ยมจตุรัสสีน้ำเงินหมายถึงท้องฟ้าและมหาสมุทรแปซิฟิก ดาวสีขาวหมายถึงสัญลักษณ์นำทางสู่ความก้าวหน้าและเกียรติยศ
การใช้ ชัก และแสดงธง
ตามกฎหมายชองชิลีนั้น พลเมืองชิลีต้องประดับธงชาติในวันชาติ (วันที่ 18 พฤศจิกายน) และวันกองทัพ (วันที่ 19 พฤศจิกายน) หากการแสดงธงชาตินั้นเป็นไปอย่างไม่ถูกต้องหรือไม่มีการประดับธงชาติตลอดวันนั้น เจ้าพนักงานตำรวจจะลงโทษโดยการปรับแก่ผู้ที่ละเมิดกฎหมายดังกล่าว
การชักธงประจำเสา
เสาสำหรับชักธงชาติจะต้องมีสีขาวและธงนั้นจะต้องถูกชักไว้ที่ยอดเสาธง ในกรณีที่ต้องแสดงธงชาติชิลีร่วมกับธงชาติของประเทศอื่นๆ ธงเหล่านั้นจะต้องมีขนาดที่เท่ากันโดยเอาความกว้างของธง (ด้านแนวตั้งของธง) เป็นเกณฑ์ และในการเชิญธงนั้น ธงชาติชิลีจะต้องเชิญขึ้นเป็นลำดับแรกสุด และเชิญลงเป็นลำดับท้ายสุด
การแขวนธง
ธงชาติชิลีสามารถประดับโดยการแขวนได้ทั้งตามแนวตั้งและแนวนอนจากอาคารหรือผนังกำแพง โดยที่รูปสี่เหลี่ยมจตุรัสสีน้ำเงินนั้นจะต้องอยู่ทางด้านของผู้ดูเสมอ
คำปฏิญาณสาบานธงชาติ
เพื่อเป็นการรำลึกถึงความกล้าหาญของผู้เสียสละชีวิตในยุทธการที่กอนเซปซิออน ค.ศ. 1882 ในวันที่ 9 กรกฎาคม ของทุกปี, ซึ่งเป็นวันที่ทหารคนสุดท้ายได้เสียชีวิตที่สมรภูมิ ลา คอนเซ็ปชั่น ในการปกป้องประเทศ คำปฏิญาณสาบานธงชาติ (Juramento de la Bandera) จัดขึ้นที่ ค่ายทหาร และ พิธีสำเร็จการศึกษาของนักเรียนนายร้อยทุกเหล่าทัพ รวมถึง ในวาระโอกาสพิเศษ เช่น วันธงชาติชิลี เพื่อรำลึกถึงวีรกรรมของเขาเหล่านั้น. ในส่วนของทหารตำรวจ จะกระทำพิธีในวันสถาปนาหน่วยตำรวจ (27 เมษายน) และ พิธีสำเร็จการศึกษา หรือ การเข้ารับราชการของกำลังพลหน่วย.
คุณชายพันธุ์โชะ โคฮินาตะ มิโนรุ
คุณชายพันธุ์โชะ โคฮินาตะ มิโนรุ (空手小公子小日向海流; Karate Shokoshi Kohinata Minoru) เป็นหนังสือการ์ตูนญี่ปุ่น เขียนโดย ยาสุชิ บาบะ (Yasushi Baba) ซึ่งกล่าวถึงเหล่าสมาชิกชมรมคาราเต้ สายคาบูรางิ ในมหาวิทยาลัยพลศึกษา โดยเล่าเรื่องผ่าน โคฮินาตะ มิโนรุ ตัวเอกของเรื่องซึ่งได้เข้าชมรมคาราเต้สายคาบูรางิ โดยการชักชวนจากรุ่นพี่ในชมรม ที่ต่อมาต่างต้องการพัฒนาทักษะการต่อสู้ของตนและเข้าแข่งขันในรายการต่างๆ จนกระทั่งในภายหลังความสามารถของพวกเขาที่สูงขึ้น จึงเข้าร่วมสังเวียนนานาชาติ ซึ่งเป็นการต่อสู้กับนักสู้ชาวต่างชาติด้วยศิลปะการต่อสู้แขนงอื่น ไม่ว่าจะเป็นคิกบ็อกซิ่ง, นินจึตสึ, มวยปล้ำ โดยเฉพาะอย่างยิ่งมวยไทย ซึ่งมีคู่ปรับตัวฉกาจอย่างสามารถ สิรินโต ที่ยังไม่เคยแพ้ใครในการต่อสู้ตลอด 20 นัดที่ผ่านมา
ข้อมูลเพิ่มเติม
คุณชายพันธุ์โชะ โคฮินาตะ มิโนรุ เป็นหนังสือการ์ตูนมังงะที่มีนักมวยไทยเป็นตัวละครสำคัญมากที่สุดเท่าที่เคยมีมา ซึ่งล้วนแต่มีฝีมือที่ร้ายกาจทั้งสิ้น
ตี๋ลี่เร่อปา
ดิลเรบา ดิลมูรัต (دىلرەبا دىلمۇرات) หรือ ตี๋ลี่เร่อปา ตี๋ลี่มู่ลาถี (เกิด 3 มิถุนายน ค.ศ. 1992) เป็นนักแสดงหญิงชาวจีนเชื้อสายอุยกูร์ มีชื่อเสียงจากละครโทรทัศน์เรื่อง สามชาติสามภพ ป่าท้อสิบหลี่ (三生三世十里桃花) และ ขอหยุดหัวใจที่ยัยจอมยุ่ง (漂亮的李慧珍)
นอกจากการแสดงแล้ว ยังมีความสามารถด้านการเต้น และการขับร้อง เธอพูดภาษาอุยกูร์, จีนถิ่นซินเจียง, จีนกลาง, อังกฤษ และเกาหลี
เข้าสู่วงการบันเทิง
หลังจบการศึกษา ตี๋ลี่เร่อปาได้แสดงนำในละครโทรทัศน์เรื่อง อะนาร์ฮาน (阿娜尔罕) เมื่อปี พ.ศ. 2556 ซึ่งเป็นละครท้องถิ่นฉายทางสถานีโทรทัศน์แห่งหนึ่งในเขตปกครองตนเองซินเจียง ละครเรื่องดังกล่าวได้รับการเสนอชื่อเป็นละครโทรทัศน์ดีเด่นในงานฟลายอิงกอดเดสอะวอดส์ (Flying Goddess Award) ครั้งที่ 30 หลังจากนั้นเธอได้ตกลงเซ็นสัญญาเป็นนักแสดงของเจย์วอล์กสตูดิโอ และร่วมแสดงในซีรีส์เรื่อง วีเลิฟ (微时代) กระทั่งในปี พ.ศ. 2557 เธอแสดงนำในละครโทรทัศน์ มหัศจรรย์กระบี่เจ้าพิภพ (古剑奇谭) ซึ่งทำให้เธอได้รับการยอมรับและมีชื่อเสียงมากขึ้น
ได้รับความนิยม
พ.ศ. 2558 ตี๋ลี่เร่อปาได้แสดงละครโทรทัศน์เรื่อง กะรัตรัก (克拉恋人) ซึ่งเป็นละครรัก-ตลก และเธอต้องรับบทเป็นนักร้องจอมทะเล้น จากละครเรื่องดังกล่าวทำให้เธอได้รับรางวัล "นักแสดงดาวรุ่งที่ผู้ชมชื่นชอบที่สุด" จากงานไชนาทีวีดรามาอะวอดส์ (China TV Drama Awards) ครั้งที่ 7
พ.ศ. 2559 เธอได้แสดงนำในละครเรื่อง Hot Girl (麻辣变形计) จากละครดังกล่าวเธอได้รับรางวัล "นักแสดงหญิงหน้าใหม่ยอดเยี่ยม" ในปีนั้น ในปีเดียวกัน เธอแสดงภาพยนตร์รักตลกเรื่อง วุ่นนักรักยัยจอมดื้อ (傲娇与偏见) ถือเป็นผลงานจอเงินที่ยิ่งใหญ่เรื่องแรก ซึ่งทำให้เธอได้รับรางวัล "นักแสดงหน้าใหม่ยอดเยี่ยม" ในเทศกาลภาพยนตร์จีนบริเตน 2016 (China Britain Film Festival)
ความรุ่งโรจน์ด้านการงาน
พ.ศ. 2560 ตี๋ลี่เร่อปาแสดงนำในละครรักตลกเรื่อง ขอหยุดหัวใจที่ยัยจอมยุ่ง (漂亮的李慧珍) ซึ่งเป็นละครโทรทัศน์ทำซ้ำดัดแปลงจากละครของประเทศเกาหลีใต้เรื่อง She Was Pretty จากการแสดงละครดังกล่าวทำให้เธอได้รับรางวัลนักแสดงหญิงยอดเยี่ยมจากงานไชนาทีวีโกลเดนอีเกิลอะวอร์ด (China TV Golden Eagle Award) ครั้งที่ 29 ต่อมาเธอแสดงในละครเรื่อง สามชาติสามภพ ป่าท้อสิบหลี่ (三生三世十里桃花) ซึ่งได้รับความนิยมทั้งในและต่างประเทศ และยิ่งทำให้เธอเป็นที่รู้จักในวงกว้าง เธอได้รับการเสนอชื่อเป็นนักแสดงสมทบหญิงยอดเยี่ยมในงานเทศกาลโทรทัศน์เซี่ยงไฮ้ ครั้งที่ 23 ในปีเดียวกันเธอยังเข้าร่วมในรายการ รันนิ่งแมน ในฤดูกาลที่ 5 และเธอยังเป็นนักแสดงนำในละครโทรทัศน์เรื่อง เล่ห์รัก บัลลังก์เลือด รวมทั้งแสดงนำในภาพยนตร์จินตนิมิตเรื่อง นามิยะ ซึ่งเป็นภาพยนตร์ทำซ้ำดัดแปลงจากหนังสือ ปาฏิหาริย์ร้านชำของคุณนามิยะ
และในปี พ.ศ. 2562 ตี๋ลี่เร่อปาได้ร่วมแสดงภาพยนตร์ประวัติศาสตร์จินตนิมิตเรื่อง Saga of Light (日月) รับบทเป็นฉางเอ๋อ และยังแสดงนำในละครแนวจินตนิมิต-สุขนาฏกรรมเรื่อง สามชาติสามภพ ลิขิตเหนือเขนย (三生三世枕上书)
โฆษณา
ตี๋ลี่เร่อปาเป็นนักแสดงหญิงจากจีนที่ยี่ห้อสินค้าต่าง ๆ ต้องการให้เธอเป็นทูตตราสินค้า ทั้งโฆษณาอาหารและเครื่องดื่ม สินค้าโภคภัณฑ์ สินค้าด้านความงามและค้าขายปลีก   รวมถึงการเป็นผู้นำเสนอสินค้าจำพวกโทรศัพท์มือถือหรืออุปกรณ์ด้านเทคโนโลยี  นอกจากนี้เธอยังเป็นผู้นำเสนอสินค้าจากต่างประเทศหลายยี่ห้อ เช่น ลอรีอัล ปารีส และเครื่องประดับแบรนด์มิกิโมโตะ  และผลิตภัณฑ์ยี่ห้อพรอคเตอร์ แอนด์ แกมเบิล (P&G) ก็มียอดขายเพิ่มสูงขึ้นหลังจากที่ตี๋ลี่เร่อปาเป็นนางแบบโฆษณา ตี๋ลี่เร่อปายุติสัญญากับยี่ห้อเสื้อผ้าดอลเชเอกับบานา (Dolce & Gabbana) หลังจากเกิดโฆษณาเหยียดเชื้อชาติในประเทศจีน
โรโดลโฟ บลังโก
ประวัติ
โรโดลโฟ บลังโก เริ่มชกมวยสากลอาชีพเมื่อ พ.ศ. 2525 และขึ้นชิงแชมป์โลกรุ่นจูเนียร์ฟลายเวต องค์กรมวยโลก กับยู มย็อง-อู แต่เป็นฝ่ายแพ้น็อกในยกที่ 8 ต่อมาใน พ.ศ. 2533 บลังโกขึ้นชิงแชมป์โลกรุ่นฟลายเวต สหพันธ์มวยนานาชาติ กับเดฟ แมกออลีย์ แต่ไม่สำเร็จ อีกสองปีต่อมา บลังโกขึ้นชกแก้มือกับแมกออลีย์อีกครั้งและเป็นฝ่ายชนะได้ครองแชมป์โลกเมื่อ 11 มิถุนายน พ.ศ. 2535 แต่เมื่อป้องกันแชมป์ครั้งแรกก็เสียแชมป์ให้พิชิต ศิษย์บางพระจันทร์ จากนั้น บลังโกไม่ประสบความสำเร็จในการชิงแชมป์โลกอีก เขาได้ครองแชมป์สหพันธ์มวยอเมริกาเหนือเมื่อ พ.ศ. 2540 และขึ้นชิงแชมป์โลกกับจอห์นนี ทาเปียเมื่อ พ.ศ. 2541 แต่ไม่สำเร็จ บลังโกชกมวยต่อมาถึง พ.ศ. 2545 จึงแขวนนวม
สาวน้อย
สาวน้อย เป็นบทประพันธ์ของ อาษา ขอจิตต์เมตต์ ที่เคยสร้างมาแล้วทั้งภาพยนตร์และละครโทรทัศน์ โดยครั้งแรกในรูปแบบภาพยนตร์ในปี พ.ศ. 2501 สร้างโดย ดาราไทยฟิล์ม ของ สุรัสน์ พุกกะเวส กำกับการแสดงโดย ส.อาสนจินดา นำแสดงโดย ชรินทร์ งามเมือง, ทรงศรี เทวคุปต์ และสุรสิทธิ์ สัตยวงษ์ มีเพลงประกอบที่มีชื่อคือ เพลงสีชัง ประพันธ์โดย สง่า อารัมภีร ขับร้องโดยหม่อมราชวงศ์ถนัดศรี สวัสดิวัฒน์ ฉายวันที่ 26 ธันวาคม พ.ศ. 2501 ที่โรงภาพยนตร์ศาลาเฉลิมไทย
สาวน้อยถูกนำไปสร้างเป็นละครโทรทัศน์ 3 ครั้ง ครั้งแรกในปี พ.ศ. 2531 ทางช่อง 5 นำแสดงโดย เศรษฐ์ ชุมศิลป์, มนันยา ไชยนันท์, เนาวรัตน์ ยุกตะนันท์ ครั้งที่ 2 ในปี พ.ศ. 2545 ทางช่อง 7 สร้างโดย ดาราวิดีโอ กำกับการแสดงโดย จรูญ ธรรมศิลป์ บทโทรทัศน์โดย ศัลยา นำแสดงโดย ณัฐวุฒิ สกิดใจ, ทราย เจริญปุระ, ดิลก ทองวัฒนา, ณัฏฐริณีย์ กรรณสูต, น้ำทิพย์ เสียมทอง
และครั้งที่ 3 ในปี พ.ศ. 2555 ทางเอ็มคอตเอชดี หรือ โมเดิร์นไนน์ทีวี สร้างโดย เอ็กแซ็กท์และซีเนริโอ กำกับการแสดงโดย ฉัตรชัย สุรสิทธิ์ บทโทรทัศน์โดย วิสุทธิชัย บุณยะกาญจน นำแสดงโดย ยุกต์ ส่งไพศาล, วรรณรท สนธิไชย และบุษกร ตันติภนา ออกอากาศทุกวันเสาร์-อาทิตย์ เวลา 20.30 - 21.30 น. เริ่มออกฉายวันแรกวันที่ 14 กรกฎาคม พ.ศ. 2555–25 พฤศจิกายน พ.ศ. 2555
เนื้อเรื่องย่อ
สรรค์ บุตรคนเดียวของ พระชาญชลาศัย เสนาบดีกระทรวงการคลัง สรรค์มีความสามารถในการวาดภาพสีน้ำมัน หลังจากเรียนจบจากฟิลิปปินส์ เขาเดินทางกลับมาเมืองไทยพร้อมกับได้หมั้นหมายกับ สุวลี คืนวันหมั้น สรรค์ได้รู้ความจริงว่า พ่อมีภรรยาใหม่ คือ มารศรี นักร้องไนท์คลับ ซึ่งมารศรีได้กลายเป็นสาเหตุให้สรรค์ต้องมีปากเสียงอย่างรุนแรงกับพระชาญชลาศัย ด้วยความน้อยใจ สรรค์จึงหนีไปอยู่กับ บุญมา เพื่อนสนิท แต่ระหว่างทางสรรค์โดนดักทำร้ายจนทำให้เขาสูญเสียความทรงจำ
เมื่อสรรค์รู้สึกตัวก็พบว่า ตนเองอยู่ที่ท่าเรือข้ามฟากเกาะสีชัง โดยได้รับความช่วยเหลือจากเถ้าแก่ย่านท่าเรือ และได้ตั้งชื่อใหม่ให้เขาว่า เสียม เสียมทำงานเป็นจับกังในเรือ วันหนึ่งเรือแล่นผ่านเกาะสีชัง เสียมได้ยินเสียงเพลงอันไพเราะและเกิดหลงใหลในความงดงามของเกาะสีชัง จึงแอบหนีลงจากเรือและว่ายน้ำไปที่เกาะสีชังทันที ระหว่างที่เสียมกำลังว่ายน้ำเขาเกิดหมดแรงไปเสียก่อน แต่ก่อนที่เขาจะหมดสติจมลงไปใต้ท้องทะเล นิด หญิงสาวชาวเกาะมาพบเข้า และได้ให้ความช่วยเหลือจนปลอดภัย
เสียมหลงรักนิดตั้งแต่แรกพบจึงขออาศัยอยู่ด้วย แต่เขาเปรียบเหมือนคนพเนจร จึงทำให้ นิ่ม แม่ของนิดและเนื่อง พี่ชาย รวมถึงเชิดชายหนุ่มที่หลงรักนิดมานาน รู้สึกไม่พอใจที่เสียมมาอาศัยอยู่ด้วย พวกเค้าจึงคอยตั้งแง่กับเสียมตลอดเวลา แต่ด้วยความดีของเสียม จึงเอาชนะใจของพวกเขาได้
สิ่งที่ทำให้เสียมประหลาดใจ คือการค้นพบว่า ตนเองมีความรู้เรื่องภาษาอังกฤษ และสามารถวาดรูปได้อย่างงดงาม ด้วยเหตุนี้เสียมจึงตั้งใจวาดรูปนิดและตั้งชื่อรูปนี้ว่า สาวน้อย เขาได้มอบรูปนี้ให้กับเธอในวันแต่งงาน ทั้งคู่ใช้ชีวิตกันอย่างมีความสุขบนเกาะสีชัง
ผลการรักษาทำให้ความทรงจำของสรรค์กลับคืนมา แต่โชคร้ายที่ความทรงจำของสรรค์ตอนที่อยู่เกาะสีชังกลับหายไป แม้กระทั่งนิดหญิงสาวที่สรรค์รักสุดหัวใจเขาก็จำเธอไม่ได้ สุวลีกังวลว่าสักวันหนึ่งสรรค์จะจำนิดได้หากทั้งคู่ได้อยู่ใกล้ชิดกัน เธอจึงออกอุบายให้นิดไปทำงานเป็นข้ารับใช้ของ คุณหญิงมะลิ ภรรยาของ พระยาธรรมนูญ
ระหว่างที่นิดเป็นข้ารับใช้ เธอรู้ว่า คุณหญิงมะลิแอบคบชู้กับ หลวงจินดา เธอจึงคิดจะนำเรื่องนี้ไปบอกพระยาธรรมนูญ แต่ไม่ทันจะได้บอกนิดก็ถูกคุณหญิงมะลิจับได้ และหาเรื่องใส่ความ ทำให้เธอมีความผิดต้องติดคุก ทำให้นิดได้พบกับชดนางละคร ซึ่งเคยมีชื่อเสียงโด่งดังในอดีต ในคุกนี้เองนิดกับชดกลายเป็นเพื่อนที่รู้ใจ เพราะทั้งคู่รักในเสียงเพลงและการแสดงเหมือนกัน
จากนั้นไม่นาน แก้ว เพื่อนสนิทของนิดที่พยายามหาทางช่วยให้นิดพ้นโทษ ได้นำความจริงที่คุณหญิงมะลิคบชู้ไปบอกกับพระยาธรรมนูญ เมื่อพระยาธรรมนูญรู้ความจริงจึงช่วยให้นิดและชดพ้นโทษออกมา พร้อมกับจัดตั้งคณะละครของชดให้กลับมามีชื่อเสียงอีกครั้ง จากนั้นไม่นานนิดก็กลายเป็นนางเอกสาวพราวเสน่ห์ ผู้คนต่างชื่นชมและเรียกขานเธอว่า วนิดา
การแสดง
สาวน้อย เคยถูกดัดแปลงมาเป็นการแสดงมาแล้ว 5 ครั้ง ได้แก่
ประเทศนิการากัว
นิการากัว (Nicaragua, ) หรือชื่อทางการคือ สาธารณรัฐนิการากัว เป็นประเทศที่มีพื้นที่มากที่สุดในอเมริกากลาง แต่มีความหนาแน่นของประชากรน้อยที่สุด มีอาณาเขตทางเหนือจรดประเทศฮอนดูรัส ทางใต้จรดประเทศคอสตาริกา ชายฝั่งตะวันตกจรดมหาสมุทรแปซิฟิก ส่วนชายฝั่งตะวันออกจรดทะเลแคริบเบียน ชื่อของประเทศมาจากการสนธิระหว่างคำว่า "นีการาโอ" (Nicarao) เป็นชื่อชนเผ่าพื้นเมืองที่มีประชากรมากที่สุดขณะที่ชาวสเปนมาถึง กับคำว่า "อะกวา" (Agua) ซึ่งเป็นคำในภาษาสเปน แปลว่าน้ำ
การแบ่งเขตการปกครอง
นิการากัวแบ่งเขตการปกครองออกเป็น 15 จังหวัด (departamentos) กับ 2 เขตปกครองตนเอง (región autónoma) โดยได้รับแบบอย่างมาจากจากประเทศสเปน
(ชื่อเมืองหลักอยู่ในวงเล็บ)
ภาษา
สเปน (ราชการ)
สเปกตรัม
สเปกตรัม (ละติน spectrum ภาพ, การปรากฏ) หมายถึง เงื่อนไขอย่างหนึ่ง ที่ไม่ได้จำกัดเฉพาะกลุ่มของค่าหนึ่งๆ แต่สามารถแปรผันได้อย่างไม่สิ้นสุดภายใต้ความต่อเนื่อง (continuum) คำนี้มีการใช้เป็นครั้งแรกในเรื่องวิทยาศาสตร์ที่เกี่ยวกับทัศนศาสตร์ (optics) โดยเฉพาะแถบสีรุ้งที่ปรากฏจากการแยกแสงขาวด้วยปริซึม นอกจากนั้นแล้วสามารถใช้ในความหมายอื่นที่ไม่ใช่วิทยาศาสตร์ เช่น สเปกตรัมของความคิดเห็นทางการเมือง สเปกตรัมของการออกฤทธิ์ของยา ซึ่งค่าต่างๆ ในสเปกตรัมไม่จำเป็นต้องเป็นจำนวนที่นิยามไว้อย่างแม่นยำเหมือนในทัศนศาสตร์ แต่เป็นค่าบางค่าที่อยู่ภายในช่วงของสเปกตรัม
สเปกตรัมที่มองเห็นได้ แสงเป็นคลื่นของการแผ่รังสีแม่เหล็กไฟฟ้า  " แสงสีขาว"       เป็นส่วนผสมชองแสงสีต่างๆ  แต่ละแสงสีมีความถี่และความยาวคลื่นเฉพาะ  ตัวสีเหล่านี้รวมตัวเป็นสเปกตรัมที่มองเห็นได้  ตาและสมองของเรารับรู้สิ่งต่างๆ  จากความแตกต่างของความยาวคลื่นของสีที่เรามองเห็นได้
แสงสีที่ปล่อยออกมา
ลำแสงขาวที่ถูกหักเหขณะที่มันผ่านเข้าและออกจากปริซึม  ปริซึมหักเหแสงที่มีความยาวคลื่นต่างๆกันด้วยปริมาณต่างกัน  แล้วปล่อยให้ลำแสงขาวออกมาเป็นสเปกตรัมที่มองเห็นได้
แสงสี  และความร้อน
อะตอมของวัตถุร้อนจะให้รังสีอินฟราเรด  และแสงสีแดงบางส่วนออกมา  ขณะทีวัตถุร้อนขึ้น  อะตอมของวัตถุจะให้แสงสีที่มีความยาวคลื่นสั้นลง  ได้แก่  แสงสีส้มแล้วเป็นแสงสีเหลือง  วัตถุที่ร้อนมากจะให้แสงสีทั้งสเปกตรัมทำให้เห็นเป็นแสงสีขาว
สีดิฟแฟรกชั่น
พลังงานคลื่นทุกรูปจะ  "ดิฟแฟรก"  หรือกระจายออกจาเมื่อผ่านช่องว่าง   หรือรอบๆวัตถุ  แผ่นดิฟแฟรกชันเกรตติ้ง  เป็นแผ่นแก้วที่สลักเป็นช่องแคบๆ  รังสีแสงจะกระจายออก  ขณะที่ผ่านช่องแคบนั้นและมีสอดแทรกระหว่างรังสีโค้งเหล่านั้นเกิดเป็นทางของสีต่างๆกัน
เจ้าหญิงราเซนดรานูรู
เจ้าหญิงราเซนดรานูรู (ค.ศ. 1860 – 9 พฤศจิกายน ค.ศ. 1901) เป็นเจ้าหญิงแห่งมาดากัสการ์ เป็นพระเชษฐภคินีในสมเด็จพระราชินีนาถรันฟาลูนาที่ 3 พระมหากษัตริย์องค์สุดท้ายของมาดากัสการ์ หลังจากมาดากัสการ์ตกเป็นอาณานิคมของฝรั่งเศส พระองค์เสด็จลี้ภัยในดินแดนของฝรั่งเศส และดำรงพระชนม์ในบั้นปลาย ณ อาณานิคมแอลจีเรียของฝรั่งเศส
สเปกตรัม
สีท้องฟ้า
เจ้าหญิงราเซนดรานูรู
พระประวัติ
เจ้าหญิงราเซนดรานูรู เป็นพระธิดาพระองค์หนึ่งจากทั้งหมดเก้าพระองค์ของเจ้าหญิงราเกตากา (Raketaka) กับพระภัสดานามอันดรีอันซีมีอานาตรา (Andriantsimianatra) ซึ่งเป็นพระประยูรญาติ พระชนนีเป็นพระราชธิดาเพียงพระองค์เดียวที่ยังทรงพระชนม์ของพระเจ้าราดามาที่ 1 เจ้าหญิงราเซนดรานูรูเป็นพระเชษฐภคินีของสมเด็จพระราชินีนาถรันฟาลูนาที่ 3 หลังพระขนิษฐภคินีเสด็จขึ้นเสวยราชสมบัติ เจ้าหญิงราเซนดรานูรูจึงย้ายไปประทับ ณ พระตำหนักภายในพระราชวังอันตานานาริโว
เจ้าหญิงราเซนดรานูรูเสกสมรสกับอันดรีอานาลี (Andrianaly) ซึ่งเป็นชายผู้ดี ใน ค.ศ. 1881 ประสูติการพระบุตรสามพระองค์คือ เจ้าชายรากาตูเมนา (Rakatomena), เจ้าหญิงราซูเฮรีนา (Rasoherina) และเจ้าหญิงราซาฟีนันดรีอามานีตรา (Razafinandriamanitra)
วันที่ 28 กุมภาพันธ์ ค.ศ. 1897 หลังระบอบกษัตริย์ของมาดากัสการ์ถูกยกเลิก และแทนที่ด้วยการปกครองของเจ้าอาณานิคมประเทศฝรั่งเศส เจ้าหญิงราเซนดรานูรู พร้อมด้วยเจ้าหญิงราซาฟีนันดรีอามานีตรา พระธิดา และเจ้าหญิงรามาซินดราซานา พระมาตุจฉา ทรงลี้ภัยออกจากพระราชวังไปประทับร่วมกับสมเด็จพระราชินีนาถ ณ โตมาซีนา (Toamasina) ต่อมาเจ้านายทั้งหมดเสด็จลงเรือ "ลาปีรุส" (La Peyrouse) ลี้ภัยไปเกาะเรอูว์นียง เมื่อประทับอยู่โรงแรมยุโรป (Hotel de l'Europe) ในแซ็ง-เดอนีได้ไม่นานนัก เจ้าหญิงราซาฟีนันดรีอามานีตรา พระธิดา ก็มีพระประสูติการ และสิ้นพระชนม์ลงจากพระอาการแทรกซ้อนหลังจากนั้นไม่กี่วัน หนึ่งเดือนต่อมาได้ตามเสด็จสมเด็จพระราชินีนาถและพระราชวงศ์ ไปประทับ ณ เรือนของมาดามเดอวีลเลนทรัว (Madame de Villentroy) ใกล้สถานที่ราชการของฝรั่งเศส พระองค์ดำรงพระชนม์ชีพที่นั่นได้สองปี ก็ถูกรัฐบาลฝรั่งเศสส่งไปประทับที่เมืองมาร์แซย์ ประเทศฝรั่งเศส และหลังจากนั้นไม่กี่เดือน สมเด็จพระราชินีนาถและเหล่าพระราชวงศ์ก็ถูกส่งไปประทับในวิลลาในเมืองแอลเจียร์ แอลจีเรียของฝรั่งเศส
สเปกตรัม
เมื่อดวงอาทิตย์ใกล้จะลับขอบฟ้า  แสงสีฟ้าทางปลายอีกด้านหนึ่งของสเปกตรัมจะกระเจิง  เราจะเห็นดวงอาทิตย์เป็นแสงสีแดง-ส้ม  เพราะแสงสีจากปลายสเปกตรัมด้านนี้ผ่านมายังตาเรา  แต่แสงสีฟ้าหายไป
รุ้งปฐมภูมิ
จะเห็นรุ้งในขณะทีฝนตก  เมื่อดวงอาทิตย์  อยู่ช้างหลังเรา  รังสีแสงอาทิตย์ส่องผ่านหยดน้ำฝน  ในท้องฟ้า  หยดน้ำฝนนั้นคล้ายปริซึมเล็ก ๆ  แสงขาวจะหักเหเป็นสเปกตรัมภายในหยดน้ำฝน  และจะสะท้อนกลับออกมาสู่อากาศเป็นแนวโค้งสีต่างๆ
อ้างอิง
แม่นาคพระโขนง เดอะมิวสิคัล
แม่นาคพระโขนง เดอะมิวสิคัล สร้างขึ้นโดย บริษัท ซีเนริโอ จำกัด กำกับการแสดงโดย ถกลเกียรติ วีรวรรณ  ที่นำตำนาน แม่นาคพระโขนง มาทำในรูปแบบของ ละครเพลง โดยเปิดทำการแสดง ณ เมืองไทยรัชดาลัย เธียเตอร์ ตั้งแต่ 20 พฤษภาคม - 28 มิถุนายน, 16 กรกฎาคม - 26 กรกฎาคม พ.ศ. 2552 รวมทั้งหมด 51 รอบการแสดง และนำกลับมาแสดงอีกครั้งโดยมีการตีความใหม่และเปลี่ยนนักแสดงนำทั้งหมด ยกเว้น นัท มีเรีย ตั้งแต่วันที่ 16 พฤษภาคม พ.ศ. 2561 เป็นต้นไป
ลำดับฉากละครเวที แม่นาคพระโขนงเดอะมิวสิคัล
เหตุการณ์ทั้งหมดเกิดขึ้นที่บางพระโขนง เมื่อนานมาแล้ว
องก์ 1 องค์ 2
รายชื่อบทเพลงประกอบละครเวที แม่นาคพระโขนงเดอะมิวสิคัล
องค์ 1 องค์ 2
มุก (วงดนตรีญี่ปุ่น)
มุก (MUCC) เป็นวงดนตรีแนวร็อควิชวลเคของญี่ปุ่น ก่อตั้งในปี1997โดยทัตสึโร่(ร้องนำ)มิยะ(กีต้าร์)ซาโตจิ(กลอง)และฮิโระ(มือเบสอดีตสมาชิก) โดยชื่อวงมาจากตัวละครจากรายการโทรทัศน์สำหรับเด็กของญี่ปุ่นที่มีชื่อว่า" Gachapin Hirake! Ponkikki"ทางช่องฟูจิทีวี ชื่อวงนั้นบางครั้งเรียกอีกอย่างว่า"69"ซึ่งพ้องเสียง"มุคุ"ในภาษาญี่ปุ่น
ประวัติ
MUCCก่อตั้งในปี1997โดยมิยะ ทัตสิโร่ ซาโตจิและฮิโระ(อดีตมือเบส)โดยเริ่มจากการโคฟเวอร์(เล่นดนตรีเลียนแบบเพลงของศิลปินที่ชื่นชอบ) โดยตอนนั้นได้โคฟเวอร์วงThe Blue HeartsและGlay ต่อมาในปี1999ฮิโระได้ลาออกจากวง และยุคเคซึ่งเป็นเพื่อนสมัยเด็กของมิยะ ก็ได้เข้าร่วมวงในตำแหน่งมือเบส ในเดือนธันวาคม MUCCก็ได้ออกEPชื่อว่า"Antique"และอัลบั้มแรกในชื่อ"Tsūzetsu"(สึเซตสึ)ในเดือนมกราคมปี2002 และในปี2002,พวกเขาก็ได้เซ็นสัญญากับค่าย"Shu"ซึ่งเป็นค่ายเล็กที่อยู่ในสังกัดของค่ายใหญ่" Danger Crue"และได้ออกอัลบั้มที่สองในชื่อ"Hōmura Uta"(โฮวมุระ อุตะ)
MUCCเริ่มเดบิวช์ในยุโรปในเดือนสิงหาคมปี2005และได้เข้าร่วมเทศกาลดนตรี"Wacken Open Air"ของประเทศเยอรมันและในปีต่อมาได้เข้าร่วมแสดงในงาน"Otakon"ของประเทศอังกฤษ จากนั้นในปี2007MUCCก็ได้กลับมาแสดงในอังกฤษอีกครั้งในงานเทศกาลดนตรี"JRock Revolution Festival"
MUCCเริ่มต้นปี2010ด้วยคอนเสิร์ตในเดือนกุมภาพันธ์ที่ NHK HALLและในคอนเสิร์ตดังกล่าว พวกเขาได้ประกาศกำหนดออกวางจำหน่ายอัลบั้มใหม่ในชื่อ"Karma"ในเดือนตุลาคมปีเดียวกัน ซึ่งอัลบั้มดังกล่าวเป็นการผสมผสานระหว่างดนตรีแดนท์,ดิสโก้ กับเพลงฮาร์ดร็อคและเมทัลที่เป็นแนวเพลงของวงมาก่อนอยู่แล้ว
ในเดือนพฤษภาคมปี2011 ในไลฟ์คอนเสิร์ต"Mucc History Gigs 97～11"ที่บุโดกัน MUCCก็ได้ประกาศย้ายสังกัดไปอยู่กับค่าย"Sony Music Associated Records" และได้วางจำหน่ายซิงเกิล"Akatsuki"ทั้งในคอนเสิร์ตและดิจิตอลดาวน์โหลด ซึ่งรายได้ทั้งหมดบริจาคให้ผู้ประสบภัยแผ่นดินไหวใหญ่และสึนามิในโทโฮคุ ต่อมาในเดือนมิถุนายน พวกเขาได้ออกซิงเกิล"Nirvana"ซึ่งใช้เป็นเพลงOPประกอบการ์ตูนอนิเมะเรื่อง"Inu x Boku SS"หลังจากที่ก่อนหน้านี้ซิงเกิล"Chain Ring" และ"Yakusoku"ก็เคยได้ใช้ประกอบในการ์ตูนอนิเมะมาก่อนแล้ว
สมาชิก
เกิดวันที่21สิงหาคม กรุ๊ปเลือดเอ ร่วมกับ ฮิโรโตะ(มือกีต้าร์วงอลิสไนน์),มิสึกิ(มือกีต้าร์วงSadie),Dunch(มือเบสวงJealkb)และเคนโซ(มือกลองวงAyabie)อีกด้วย
เกิดวันที่26กรกฎาคม กรุ๊ปเลือดโอ
เกิดวันที่5กันยายน กรุ๊ปเลือดเอ
เกิดวันที่12สิงหาคม กรุ๊ปเลือดเอ
จิน หมอทะลุศตวรรษ
JIN หมอทะลุศตวรรษ เป็นมังงะเซเน็งที่เขียนและวาดภาพโดยโมโตกะ มูรากามิ ลงในซูเปอร์จัมพ์เมื่อ ค.ศ. 2000 ถึง 2010 ทางชูเอฉะรบรวมหนังสือนี้เป็น 20 ทันโกบง และนำมาเผยแพร่ในวันที่ 4 เมษายน ค.ศ. 2001 ถึง 4 กุมภาพันธ์ ค.ศ. 2011 ส่วนในประเทศไทย JIN หมอทะลุศตวรรษ ได้รับลิขสิทธิ์ตีพิมพ์โดย สำนักพิมพ์เนชั่นเอ็ดดูเทนเมนท์
ซีรีส์มังงะนี้นำไปทำเป็นรายการโทรทัศน์ฉบับคนแสดงสามครั้ง โดยสองครั้งที่ญี่ปุ่นใน ค.ศ. 2009 และ 2011 และอีกครั้งในเกาหลีใต้เมื่อ ค.ศ. 2012 ต่อมาใน ค.ศ. 2017 โมโตกะ มูรากามิเผยแพร่ซีรีส์มังงะในภาษาอังกฤษในเพทรีออน
เค้าโครง
มินาคาตะคะ จิน ประสาทศัลยศาสตร์ทั่วไป ประสบอุบัติเหตุหลังการผ่าตัดกับผู้ป่วยไม่ทราบชื่อ และรู้ตัวว่าตนย้อนเวลากลับมายังยุคเอโดะตอนปลาย จากการเผชิญหน้ากับตัวละครในประวัติศาสตร์ต่าง ๆ จินก่อตั้งคลินิกเล็ก ๆ ชื่อจินยูโดะ และช่วยชีวิตผู้ที่ทุกข์ทรมานจากโรคภัยไข้เจ็บด้วยทักษะทางการแพทย์ของเขา
ฉบับละครโทรทัศน์ มีทั้งหมด 2 ภาค ภาค 1 มี 16 ตอน แพร่ภาพผ่านสถานีTBS ได้ออกอากาศตั้งแต่ วันที่ 11 ตุลาคม พ.ศ. 2552  ภาค 2 มี 13 ตอนแพร่ภาพผ่านสถานีTBS ได้ออกอากาศ พ.ศ. 2554
ภาค 1
แพร่ภาพที่ญี่ปุ่นทางช่อง TBS ส่วนประเทศไทยได้ซื้อลิขสิทธิ์มาฉายที่ช่อง TPBS
รายชื่อนักแสดง
ชื่อตอนและอัตราความนิยมในการชม (ในประเทศญี่ปุ่น ณ วันที่มีการออกอากาศ)
Source: Video Research, Ltd.
ภาค 2
แพร่ภาพที่ญี่ปุ่นทางช่อง TBS เมื่อ พ.ศ. 2554 ส่วนประเทศไทยได้ซื้อลิขสิทธิ์มาฉายที่ช่อง TPBS เมื่อ พ.ศ. 2556
คำตอบรับ
มังงะนี้ชนะรางวัลสูงสุดในงานรางวัลวัฒนธรรมเทซูกะ โอซามุประจำปี 2011 และมีการตีพิมพ์มังงะนี้ในประเทศญี่ปุ่น 8 ล้านฉบับ
หอยสังข์มะระ
หอยสังข์มะระ (Murex shell, Ramose murex, Branched murex; ) เป็นหอยฝาเดียวจำพวกหอยสังข์ จัดอยู่ในวงศ์หอยหนาม
เป็นหอยฝาเดียวขนาดกลางที่มีเปลือกหนา ด้านปากมีหนามยื่นยาวออกไปและมีร่องลึก บนเปลือกมีหนามจำนวน 3 แถว เรียงตัวตามความยาว หนามแต่ละอันพับเป็นราง ปลายไม่แหลมและไม่แผ่แบน โดยแถวที่อยู่ขอบด้านนอกมีแง่ยื่นออกไปทางด้านข้างมากกว่าแถวอื่น ช่องเปิดปากกว้าง ความยาวเปลือกประมาณ 25 เซนติเมตร พื้นผิวเปลือกสีขาว พบอาศัยอยู่ตามแนวปะการัง ใต้เขตน้ำขึ้น-น้ำลง
พบกระจายพันธุ์อย่างกว้างขวางในเขตอินโด-แปซิฟิก และพบถึงยังแอฟริกาใต้, ทะเลแดง, อ่าวโอมาน, มอริเชียส, อ่าวไทย, โปลินีเซีย, ตอนใต้ของญี่ปุ่น, นิวแคลิโดเนีย และรัฐควีนส์แลนด์ ในออสเตรเลีย
เป็นหอยที่นิยมนำเนื้อมารับประทาน และเปลือกใช้ในการทำเครื่องประดับเพื่อความสวยงาม
สันติ
สันติ สามารถหมายถึง
เวอร์นอน แอล สมิธ
เวอร์นอน โลแมกซ์ สมิธ (Vernon Lomax Smith) เกิดเมื่อวันที่ 1 มกราคม ค.ศ. 1927 ในเมืองวิชิทอ รัฐแคนซัส เป็นศาตราจารย์ทางด้านเศรษฐศาสตร์ที่มหาวิทยาลัยเชปแมน รัฐแคลิฟอร์เนีย และนักวิชาการของมหาวิทลัยจอร์จ เมสัน อันเป็นศูนย์กลางของการศึกษาวิทยาศาสตร์เศรษฐศาสตร์ และของศูนย์เมอร์เซตัส ซึ่งทั้งหมดนี้อยู่ในอาร์ลิงตัน รัฐเวอร์จิเนีย
เวอร์นอน สมิธได้รับรางวัลโนเบลสาขาเศรษฐศาสตร์ในปี 2002 ร่วมกับดาเนียล คาห์เนแมน เขาเป็นผู้ก่อตั้งและประธานของสถาบันวิจัยนานาชาติในด้านเศรษฐศาสตร์เชิงทดลอง และนักวิชาการชั่วคราวของสถาบันคาโตในกรุงวอชิงตัน ดี.ซี.
เวอร์นอน สมิธเป็นศิษย์เก่าของวิชิตานอร์ทไฮสคูลและมหาวิทยาลัยเฟรนส์ สมิธจบปริญญาตรีสาขาวิศวกรรมไฟฟ้าจากแคลเทคในปี 1949 และปริญญาโทสาขาเศรษฐศาสตร์จากมหาวิทยาลัยแคนซัสในปี 1955 และขณะที่ศึกษาปริญญาเอกอยู่ที่ฮาร์วาร์ดนั้น เขาได้เป็นอาจารย์สอนที่สถาบันเทคโนโลยีแมสซาชูเซตส์ (MIT) ในบางรายวิชาอีกด้วย
สมิธรับงานสอนครั้งแรกที่วิทยาลัยการจัดการครานเนิร์ทแห่งมหาวิทยาลัยเพอร์ดูในช่วงปี 1955 ถึง 1967 และได้เลื่อนตำแหน่งเป็นศาสตราจารย์เต็มตัว และเป็นที่ทำงานที่เขาได้เริ่มทำงานทางด้านเศรษฐศาสตร์เชิงทดลอง
1927
เรียว คิมุระ
เรียว คิมุระ เกิดเมื่อวันที่ 23 กันยายน ค.ศ. 1988 เป็นนักแสดงชายชาวญี่ปุ่น
เขตเกษตรเศรษฐกิจ
เขตเกษตรเศรษฐกิจ ความหมายตามราชกิจจานุเบกษา มีความว่า ''เขตการผลิตทางการเกษตร ซึ่งรวมทั้งการเลี้ยงสัตว์และการปลูกป่า ที่กำหนดขึ้นให้เหมาะสมกับภาวะตลาดและเศรษฐกิจการเกษตรของประเทศ
การกำหนดเขตเกษตรเศรษฐกิจสำหรับสินค้าเกษตร จะก่อให้เกิดการใช้ทรัพยากรธรรมชาติในการผลิตอย่างมีประสิทธิภาพและยั่งยืน มีการผลิตที่เหมาะสมกับศักยภาพของพื้นที่ ลดปัญหาความเสื่อมโทรมของทรัพยากรจากการใช้ที่ผิดประเภท และทำให้มีระบบการผลิตมีเสถียรภาพยิ่งขึ้น
วิธีการกำหนดเขตเกษตรเศรษฐกิจ (สำนักงานเศรษฐกิจการเกษตร)
สำนักงานเศรษฐกิจการเกษตรได้กำหนดให้มีขั้นตอนในการดำเนินงาน ดังนี้
เหรียญ "สำหรับการยึดนครเคอนิชส์แบร์ค"
เหรียญ "สำหรับการยึดนครเคอนิชส์แบร์ค" (Медаль "За взятие Кёнигсберга"») เป็นเหรียญที่ระลึกจากการสู้รบในยุทธการที่เคอนิชส์แบร์คในช่วงแนวรบด้านตะวันออกได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 9 มิถุนายน 1945 เพื่อตอบสนองคำร้องของกรรมการราษฎรฝ่ายกลาโหมแห่งสหภาพโซเวียตเพื่อให้เป็นเกียรติให้แก่ความกล้าหาญของทหารในการต่อสู้เพื่อยึดนครเคอนิชส์แบร์คจากกองกำลังเยอรมนี ระเบียบการมอบเหรียญได้รับการแก้ไขเมื่อวันที่ 18 กรกฎาคม 1980 ตามประกาศจากคณะกรรมการบริหารสูงสุดของสหภาพโซเวียตของสหภาพโซเวียตเลขที่ 2523-X
อี คย็อง-ย็อน
อี คย็อง-ย็อน (Kyung Yun Lee) นักมวยสากลชาวเกาหลีใต้ เกิดเมื่อ 4 ธันวาคม พ.ศ. 2509 ที่เมือง Bonghwa สถิติการชก 23 ครั้ง ชนะ 20 (น็อค 8) แพ้ 3
เหรียญ "สำหรับการยึดนครเคอนิชส์แบร์ค"
ระเบียบ
เหรียญ "สำหรับการยึดนครเคอนิชส์แบร์ค"รางวัลมอบให้กับกองทัพแดง, กองทัพเรือ และ หน่วยเอ็นเควีดี ที่มีส่วนร่วมในการยึดนครเคอนิชส์แบร์ค รวมถึงผู้บัญชาการในยุทธการที่เคอนิชส์แบร์คด้วย
เหรียญถูกสถาปนาขึ้นโดยมติของคณะกรรมการบริหารของสหภาพโซเวียตสูงสุดบนพื้นฐานของเอกสารรับรองการมีส่วนร่วมที่แท้จริงในการยึดนครเคอนิชส์แบร์ค การให้บริการบุคลากรทางทหารได้รับเหรียญจากผู้บัญชาการหน่วยเกษียณจากการรับราชการทหารได้รับเหรียญจากผู้บัญชาการทหารระดับภูมิภาคเทศบาลหรือเขตในชุมชนผู้รับ โดยให้บุคลากรทางทหารได้รับเหรียญจากผู้บัญชาการหน่วยของตน ผู้เกษียณจากราชการทหารได้รับเหรียญจากผู้บัญชาการระดับภูมิภาค ข้าราชการทหารในเขตเทศบาลหรือเขตปกครองในชุมชนของผู้รับอยู่
เหรียญ "สำหรับการยึดนครเคอนิชส์แบร์ค" ถูกสวมใส่ที่ด้านซ้ายของหน้าอกและอยู่รวมกับเหรียญอื่น ๆ โดยไว้ลำดับถัดไปจาก เหรียญ "สำหรับการยึดกรุงบูดาเปสต์" หากมีเหรียญจากสหภาพโซเวียตที่สูงกว่าหรือจากเหรียญจากสหพันธรัฐรัสเซีย ให้ไว้ในลำดับถัดไป
ลักษณะ
ลักษณะของเหรียญคือเป็นรูปวงกลมขนาด 32 มิลลิเมตร ในขอบบนมีดาวห้าแฉกที่ฉายแสง ส่วนล่างมีอักษรเขียนว่า"สำหรับการยึดนครเคอนิชส์แบร์ค"(«ЗА ВЗЯТИЕ КЕНИГСБЕРГА») โดยมีช่อมะกอกอยู่ด้านล่างของเหรียญ ด้านหลังของเหรียญมีรูปดาวห้าแฉกพร้อมกับอักษรที่เขียนว่า "10 เมษายน 1945" («10 АПРЕЛЯ 1945»)
เหรียญยึดติดกับแหวนผ่านห่วงแขวนที่ติดด้วยผ้าไหมกว้าง 24 มิลลิเมตร. มีลายขอบสีเขียว 2 มิลลิเมตรและลายเส้นสลับกว้าง 5 มิลลิเมตรโดยมี สีดำ 3 แถบแลสีเขียวะ 2 แถบ
มาร์มาดิวก์ แลงเดล
มาร์มาดิวก์ แลงเดล (Marmaduke Langdale; ค.ศ. 1598 - 5 สิงหาคม ค.ศ. 1661) เป็นผู้หนึ่งที่ปฏิเสธจ่ายภาษีเรือ แต่หลังจากได้รับประสบการณ์จากการเป็นทหารในยุโรป มาร์มาดิวก์ก็กลับมาสนับสนุนฝ่ายกษัตริย์นิยมและเข้าร่วมต่อสู้ในยุทธการที่เพรสตันในสงครามกลางสามอาณาจักร/สงครามกลางเมืองอังกฤษ เมื่อพ่ายแพ้ในยุทธการครั้งนั้น มาร์มาดิวก์ก็หลบหนีไปยุโรปเพื่อหลีกเลี่ยงการลงโทษอย่างไม่ปรานีของฝ่ายรัฐสภา
ดูเพิ่ม
1598 1661
เซาท์เวสต์แอร์ไลน์
เซาท์เวสต์แอร์ไลน์ (Southwest Airlines) เป็นสายการบินต้นทุนต่ำสัญชาติอเมริกัน ที่ตั้งอยู่ในเมืองแดลลาส รัฐเท็กซัส ซึ่งขึ้นชื่อในเรื่องค่าโดยสารราคาถูก สายการบินเริ่มดำเนินการในปี ค.ศ. 1971 เซาท์เวสต์ให้บริการเที่ยวบินไปยังจุดหมายปลายทางหลายร้อยแห่งในสหรัฐอเมริกา, ทะเลแคริบเบียนและเม็กซิโก
ในวันที่ 28 ธันวาคม ค.ศ. 2013 เซาท์เวสต์แอร์ไลน์ ได้เข้าซื้อแอร์ทรานแอร์เวย์ก่อนยกเลิกการดำเนินงานทั้งหมดของแอร์ทราน หลายปีที่ผ่านมา เซาท์เวสต์เป็นสายการบินที่ใหญ่ที่สุดในสหรัฐอเมริกาโดยพิจารณาจากจำนวนผู้โดยสาร และเป็นสายการบินต้นทุนต่ำที่ใหญ่ที่สุดในสหรัฐในแง่ของจำนวนผู้โดยสาร
พิมพ์ชนก แก้วลุ่มใหญ่
พิมพ์ชนก แก้วลุ่มใหญ่ (ชื่อเล่น มีน เกิดเมื่อวันที่ 23 พฤศจิกายน 2533) เข้าสู่วงการบันเทิงเริ่มจากการประกวดเวที ดัชชี่บอยแอนด์เกิร์ล 2009 หลังจากนั้นเธอก็เข้าประกวดนิตยสาร Candy ต่อมาในปี 2558 เธอลงนามเซ็นสัญญาเป็นนักแสดงสังกัดช่อง 7 เอชดี และเธอก็ได้มีผลงานเรื่อง สาวน้อยซอนรจนา ไฟรักเกมร้อน เทพธิดาป่าคอนกรีต นายฮ้อยทมิฬ เป็นต้น
เซาท์เวสต์แอร์ไลน์
เซาท์เวสต์แอร์ไลน์มีพนักงานประมาณ 60,000 คนและให้บริการเที่ยวบินประมาณ 4,000 รอบต่อวันในช่วงฤดูท่องเที่ยว
ประวัติ
เซาท์เวสต์แอร์ไลน์ ก่อตั้งขึ้นในปี ค.ศ. 1966 โดยเฮอร์เบิร์ต เคลเลเฮอร์ และโรลลิน คิง และในปี ค.ศ. 1967 สายการบินเซาท์เวสต์ถูกรวมเป็น บริษัท Air Southwest Co. พร้อมกับสายการบินอื่นอีกสามสาย เพื่อดำเนินการทางกฎหมาย ซึ่งคดีความต่าง ๆ ได้รับการแก้ไขในปี ค.ศ. 1970-1971
ในช่วงทศวรรษที่ 80 - 90 เซาท์เวสต์ได้เริ่มให้บริการเที่ยวบินไปยังเมืองต่าง ๆ เพิ่มเติม ทั้งภายในเท็กซัส ,รัฐใกล้เคียง และทั่วทั้งประเทศสหรัฐอเมริกา เซาท์เวสต์แอร์ไลน์ ทำกำไรเป็นเวลา 47 ปี ติดต่อกันตั้งแต่ ค.ศ. 1973 ถึง ค.ศ. 2019
จุดหมายปลายทาง
ณ เดือนตุลาคม ปี ค.ศ. 2021 เซาท์เวสต์แอร์ไลน์ได้กำหนดเที่ยวบินไปยังจุดหมายปลายทางกว่า 121 แห่งใน 42 รัฐของสหรัฐอเมริกา, ปวยร์โตริโก, เม็กซิโก, อเมริกากลาง, และแคริบเบียน
อุบัติเหตุและอุบัติการณ์
เซาท์เวสต์แอร์ไลน์มีอุบัติเหตุ 9 ครั้ง รวมถึงการสูญเสียอากาศยาน 2 ครั้ง สายการบินนี้ได้รับการยกย่องให้เป็นหนึ่งในสิบสายการบินที่ปลอดภัยที่สุดในโลกในปี ค.ศ. 2012
ดงมรณะ
ดงมรณะ เป็นตอนที่สองของเพชรพระอุมาจำนวน 4 เล่ม ได้แก่ดงมรณะ เล่ม 1 - 4
ดงมรณะ เล่ม 1
ภายหลังจากรพินทร์นำคณะนายจ้างผ่านดงทากมาถึงยังแม่น้ำใหญ่ ในขณะที่กำลังหาวิธีข้ามก็พบกับอุปสรรคในการเดินทาง เนื่องจากในแม่น้ำมีจระเข้ขนาดใหญ่จำนวนมาก รพินทร์จึงหาวิธีข้ามแม่น้ำ บริเวณที่แคบที่สุดด้วยการยิงตัวสมเสร็จเพื่อใช้เป็นเหยื่อล่อความสนใจ จนสามารถข้ามได้สำเร็จ และหยุดพักค้างแรมในหุบเขากลางดงกล้วย ในตอนเย็นรพินทร์แสดงฝีมือการทำอาหาร คือลูกหมูหันบ้านป่า ยัดไส้ด้วยใบกล้วยให้คณะนายจ้างได้ลองชิม คืนนั้นระหว่างพักผ่อน เกิดอาถรรพณ์ป่ากับปางพักของคณะนายจ้าง ขณะที่ไชยยันต์อยู่ยามเกิดตาฝาดมองเห็นเสือดาวขนาดใหญ่กลายเป็นหญิงสาวแรกรุ่น นั่งห้อยเท้าอยู่บนเถาวัลย์ใหญ่ที่มีลักษณะคล้ายชิงช้า ไชยยันต์คิดว่าตนเองไม่สบาย จึงปลุกเชษฐามาอยู่ยามต่อ และเล่าเหตุการณืที่เกิดขึ้นให้เชษฐาฟัง เมื่อเชษฐาอยู่ยา เชษฐาได้พบเห็นหญิงสาวเช่นเดียวกับไชยันต์เช่นกัน โดยหญิงสาวได้เดินเข้ามาหาเกือบจะถึงบริเวณเขตที่พัก แต่สิ่งที่ทำให้เชษฐาตกใจคือ หญิงสาวมีหน้าตาถอดแบบดารินออกมาทุกกระเบียดนิ้ว  รพินทร์ที่เฝ้าดูเหตุการณ์ตลอดเข้าช่วยเหลือด้วยการยิงแสกหน้าเสือดาวด้วยปืน.458
เมื่อเชษฐาได้สติ จึงได้เห็นหญิงสาวแรกรุ่นที่มีใบหน้าเหมือนดารินกลายเป็นเสือดาวขนาดใหญ่ก็ตกใจ รพินทร์พยายามจะโน้มน้าวใจให้คณะนายจ้างคิดว่าเป็นเพียงตาฝาดเท่านั้น ส่วนพรานเกิดเชื่อว่าเป็น "เสือสมิง" ที่เกิดจากการฆ่าและกินมนุษย์เป็นอาหาร ทำให้วิญญาณสิงสู่อยู่ในร่างของเสือดาวและสามารถสร้างภาพมายาหลอกล่อให้มนุษย์ติดกับดักได้เช่นเดียวกับเหตุการณ์ที่เกิดขึ้นเมื่อครู่ เมื่อถึงเวลาเช้าทุกคนตื่นมาดูเสือดาวที่ถูกยิงตาย พรานเกิดได้ทำการกรีดบริเวณหนังตรงหน้าผาก ให้เป็นชิ้นเท่าฝ่ามือแล้วชโลมด้วยขี้เถ้าเก็บไว้ ก่อนออกเดินทางต่อในวันรุ่งขึ้น รพินทร์นำคณะนายจ้างไต่สันเขาดอยนางขึ้นไปจนถึงเวลาประมาณเที่ยง ก็เริ่มมองเห็นบริเวณของป่าหวายอยู่เบื้องล่าง ก่อนหยุดพักผ่อนชั่วครู่และลงจากดอยนางในช่วงเวลาประมาณบ่ายเศษ ๆ และพบเจอกับร่องรอยเกวียนที่รพินทร์ให้พรานบุญคำเป็นผู้ควบคุมและมอบหมายให้เดินทางล่วงหน้ามาก่อน
คณะเดินทางทั้งหมดพบซากควายที่ใช้ในการเทียมเกวียนนอนตายเนื่องจากถูกงูจงอางกัด รพินทร์นำคณะนายจ้างและลูกหาบเดินทางต่อจนเข้าใกล้เขตป่าหวายในตอนค่ำ แต่เกิดปะทะกับโขลงช้างของไอ้แหว่ง พญาช้างสารเกเรที่เคยมาป้วนเปี้ยนแถวปางพัก รพินทร์มีโอกาสเผชิญหน้ากับไอ้แหว่งซึ่ง ๆ หน้า แต่ในขณะที่เหนี่ยวไกปืนเพื่อเล็งบริเวณเนินน้ำเต้า แต่กระสุนในปืนไรเฟิลของรพินทร์หมด ทำให้เสียโอกาสในการพิชิตพญาคชสารและเป็นการเปิดโอกาสให้ไอ้แหว่งและเหล่าบริวารหนีรอดไปได้ คณะนายจ้างทุกคนปลอดภัยไม่ได้รับอันตรายจากการปะทะในครั้งนี้ แต่ต้องสูญเสียลูกหาบจำนวน 3 คน และเกวียนจำนวน 3 เล่ม ที่ถูกโขลงช้างของไอ้แหว่งถล่มเสียราบคาบ ทำให้ลูกหาบที่ติดตามคณะเดินทางสูญเสียขวัญและกำลังใจ เชษฐาในฐานะหัวหน้าคณะเดินทาง ปลุกปลอบขวัญของบรรดาลูกหาบที่ขวัญหนีดีฝ่อจากการปะทะกับไอ้แหว่ง ด้วยการให้สัญญาจะจ่ายเงินค่าคำขวัญให้แก่ลูกหาบที่เสียชีวิต รายละหนึ่งหมื่นบาทเมื่อเดินทางกลับพร้อมด้วยพรานชดและถึงหมู่บ้านหนองน้ำแห้ง โดยจะฝากหนังสือลายมือของเชษฐาไปถึงคุณอำพล เมื่อคณะเดินทางแยกทางกับลูกหาบตามสัญญาว่าจ้างที่หมู่บ้านหล่มช้าง
ดารินทำการผ่าตัดฉุกเฉินเพื่อช่วยชีวิต แต่เชษฐาสูญเสียเลือดเป็นจำนวนมากต้องให้เลือดโดยด่วน ดารินต้องการเลือดกรุ๊ป เอ เนกาทีฟที่หายากและไม่มีในกรุ๊ปเลือดที่นำติดตัวมา แงซายเสนอตัวเข้าช่วยเหลือด้วยการให้เลือดแก่เชษฐา ซึ่งเป็นกรุ๊ปเดียวกัน ภายหลังจากการผ่าตัดเสร็จสิ้น เชษฐาหลับด้วยฤทธิ์ยาจนค่ำถึงรู้สึกตัว และรับรู้ถึงอุบัติเหตุที่เกิดขึ้นกับตนเองจนไม่สามารถเดินได้ชั่วคราว แต่ขวัญและกำลังใจของเชษฐากลับดีเยี่ยม ไม่หวั่นแม้แต่น้อยในการเตรียมวางแผนออกตามไล่ล่าไอ้แหว่งในวันรุ่งขึ้น รพินทร์นำคณะนายจ้างเดินทางต่อไปอีกเป็นระยะทางประมาณ 5 กิโลเมตรจนถึงเนินเขาแห่งหนึ่งจึงหยุดพัก และจัดตั้งเป็นกองบัญชาการชั่วคราวในการโจมตีกับโขลงช้างของไอ้แหว่งหากเกิดการปะทะกันโดยไม่คาดฝัน ในขณะพรานพื้นเมือง แงซายและลูกหาบช่วยกันสร้างปางพัก รพินทร์ออกเดินสำรวจรอบบริเวณปาง พบร่องรอยของไอ้แหว่งที่ขาหลังด้านซ้ายหักและมุ่งหน้าพาร่างที่บาดเจ็บของมันกลับไปยังเขานาง รพินทร์ ไชยยันต์และแงซาย ออกติดตามร่องรอยของไอ้แหว่งตามที่มันทิ้งไว้ มุ่งหน้าไปทางเขานาง รพินทร์ติดตามไอ้แหว่งอยู่ 6 วันก็ไม่พบเจอตัวแม้แต่เงา จึงย้อนกลับมาเพราะพบร่องรอยของไอ้แหว่งที่หวนย้อนกลับมาปางพัก พร้อมกับวางแผนในการออกติดตามใหม่ เชษฐาที่อาการดีขึ้นมากพร้อมที่จะออกตามล่าไอ้แหว่งกับรพินทร์โดยมีดารินขอติดตามไปด้วย
รพินทร์และคณะนายจ้างแกะรอยไอ้แหว่งประมาณ 5 - 6 ชั่วโมงจากป่าหวาย เกิดปะทะกับโขลงของไอ้แหว่ง ดารินยิงสุ่มสี่สุ่มห้าใส่โขลงช้างที่ดาหน้าเข้าหาอย่างประสงค์ร้ายด้วย .300 เวเธอร์บี แม็กนั่ม ผลปรากฏว่ากระสุนนัดนั้นโดนไอ้แหว่งเข้าที่ท้องอย่างจัง เป็นบาดแผลฉกรรจ์หลบหนีไป รพินทร์ติดตามรอยไอ้แหว่งไปจนถึงน้ำตกใหญ่และค้นพบด่านทางลับเข้าหุบหมาหอน ซึ่งซ่อนเร้นอยู่ภายหลังน้ำตก
ดงมรณะ เล่ม 2
แงซายเป็นคนนำพาทั้งหมดผ่านเข้ามาภายในถ้ำโดยอ้างว่าเป็นการบอกกล่าวจากพระธุดงค์ที่เลี้ยงดูมา ดารินพบซากพญาคชสารยืนตายอย่างสมศักดิ์ศรีที่บริเวณช่องแคบภายในถ้ำ ก่อนจะอโหสิกรรมทุกสิ่งทุกอย่างให้ ภายหลังจากปราบไอ้แหว่งสำเร็จ รพินทร์นำคณะนายจ้างออกเดินทางจากป่าหวายมุ่งหน้าหมู่บ้านหล่นช้างไปทางทิศตะวันออกเฉียงเหนือ ใช้ระยะเวลา 3 วันในการเดินทางด้วยเกวียน แต่ถ้าตัดทางขึ้นเขาก็จะร่นระยะเวลาเหลือเพียง 2 วัน ระหว่างการเดินทางพบเจอโขลงของแม่แปรก แต่ไม่เกิดเหตุร้ายใด ๆ ก่อนถึงหมู่บ้านพุเตยในเวลาเย็นและหยุดพักแรมหนึ่งคืน รพินทร์พบความผิดปกติของหมู่บ้านพุเตยที่ปราศจากผู้คน กลายเป็นหมู่บ้านร้าง
เชษฐารู้สึกถึงความผิดปกติรอบนอกบริเวณปางพักและหมู่บ้านพุเตย ยิ่งตกดึกเสียงหมาเห่าและหอนที่โหยหวนสร้างความหวาดกลัวให้แก่บรรดาลูกหาบและดาริน ดังไปทั่วราวกับเห็นสิ่งที่มองไม่เห็น รพินทร์อธิบายถึงสาเหตุของหมู่บ้านพุเตยที่ร้างเพราะอหิวาต์ ทำให้ผู้คนในหมู่บ้านต้องพากันอพยพย้ายถิ่นที่อยู่อาศัย และซากศพของผู้ที่เสียชีวิตถูกห่อด้วยเสื่อตามหน้าบ้านและขั้นบันได รวมถึงยะขิ่น ลูกสาวของผาเอิงที่เสียชีวิตด้วย ก่อนจะวางเวรยามกำหนดในแต่ละจุดเพื่อดูแลความปลอดภัยแก่คณะนายจ้าง พรานเกิดกับพรานเส่ยเป็นเวรยามผลัดแรก ในขณะทำหน้าที่เวรยามพรานเส่ยเห็นยะขิ่น หญิงสาวชาวกะเหรี่ยงคู่รักของตนเองมาหา พร้อมกับชักชวนให้ไปด้วยกัน พรานเส่ยพยายามจะตามยะขิ่นไปแต่ถูกพรานเกิดขัดขวางเนื่องจากมองไม่เห็นยะขิ่น จึงออกอุบายหลอกล่อพรานเกิดจนสำเร็จและหนียามไปพรอดรักกับยะขิ่น รพินทร์ที่ตรวจสอบความเรียบร้อยรอบปางพักพบว่าพรานเส่ยหายตัวไปในขณะเข้าเวรยาม จากการสอบถามพรานเกิดทำให้รู้ว่าพรานเส่ยถูกผียะขิ่นพาตัวไป จึงออกติดตามค้นหาเพื่อนำตัวกลับ ก่อนจะเกิดอันตรายถึงแก่ชีวิตของพรานเส่ย โดยมีคณะนายจ้างและพรานพื้นเมืองคู่ใจอีก 3 คนติดตามไปด้วย
หมู่โบสถ์คริสต์แห่งมอลเดเวีย
ทางตอนเหนือของภูมิภาคมอลเดเวีย ประเทศโรมาเนีย เป็นที่ตั้งของศาสนสถานจำนวนหนึ่งที่ได้รับการรักษาอย่างดี สร้างขึ้นด้วยสถาปัตยกรรมแบบมอลเดเวีย ซึ่งมีวิวัฒนาการขึ้นในราชรัฐมอลเดเวียตั้งแต่ศตวรรษที่ 14
ดงมรณะ
ดงมรณะ เล่ม 2
ตลอดเส้นทางการเดินทางจากปางพักมุ่งหน้าเข้าภายในหมู่บ้านพุเตย เต็มไปด้วยกลิ่นเหม็นของซากศพที่นอนเกลื่อนกลาด เสียงนกแสกและเสียงเห่าหอนยังคงดังต่อเนื่อง ไชยยันต์หวาดผวากับสภาพโดยรอบของหมู่บ้านพุเตยและถูกเหล่าวิญญาณผู้ตายภายในหมู่บ้านหลอกหลอน ทำให้ขวัญเสียขลาดกลัวขาดสติยั้งคิดถึงกับยิงปืนเข้าใส่ลูกมะพร้าวที่เต็มไปด้วยขนรุงรังเนื่องจากมองเห็นเป็นศีรษะมนุษย์ รพินทร์มาหยุดที่หน้าบ้านของผาเอิง ก่อนก้าวขึ้นเรือนก็พบกับพรานเส่ยที่ถูกผียะขิ่นสิงสู่ และพยายามต่อสู้ขัดขวางทุกวิถีทางเพื่อไม่ให้นำตัวพรานเส่ยจากไป รพินทร์พยายามหว่านล้อมให้ยะขิ่นปล่อยตัวพรานเส่ยแต่ก็ไร้ผล เพราะต้องการเอาตัวพรานเส่ยไปอยู่ด้วยกัน พร้อมกับแสดงอิทธิฤทธิ์จนรพินทร์ต้องเผาหมู่บ้านพุเตยเพื่อช่วยเหลือพรานเส่ยออกมา วันรุ่งขึ้นรพินทร์นำคณะนายจ้างเดินทางมาประมาณชั่วโมงเศษ ๆ ก็เริ่มขึ้นเนิน การเดินทางเริ่มลำบากขึ้นตามลำดับจนรพินทร์รู้สึกตัวว่านำพาคณะนายจ้างมาผิดทาง จึงย้อนกลับไปอ้อมเขาอีโก้และหยุดพักแรม แต่คืนนั้นเกิดเหตุการณ์ประหลาดแก่ปางพัก งูขนาดใหญ่มีหงอนได้ปรากฏตัวขึ้น ควายที่ใช้เทียมเกวียนในการเดินทางถูกงูใหญ่คาบหายไปหนึ่งตัว
หมู่โบสถ์คริสต์แห่งมอลเดเวีย
ในจำนวนนี้ โบสถ์ออร์ทอดอกซ์โรมาเนียแปดแห่งตั้งอยู่ในเทศมณฑลซูชาวา สร้างขึ้นตั้งแต่ปลายศตวรรษที่ 15 ถึงปลายศตวรรษที่ 16 และได้รับการขึ้นทะเบียนแหล่งมรดกโลกของยูเนสโกตั้งแต่ปี 1993 และมีโบสถ์การฟื้นคืนพระชนม์ (Church of the Resurrection) ในอารามซูเชวิตซาที่ได้รับการเพิ่มชื่อเข้ามาในปี 2010 ผนังด้านนอกของโบสถ์ตกแต่งไปด้วยงานภาพเขียนปูนเปียกแสดงเรื่องราวทางศาสนา